***Янка Купала.***

***Агульначалавечыя матывы ў лірыцы***

(9 клас)

Калініна Святлана Міхайлаўна,

настаўнік беларускай мовы і літаратуры

ДУА **«**Сярэдняя школа № 46 г.Магілёва**»**

 *С. М. Калініна,*

 *настаўнік вышэйшай катэгорыі*

 *сярэдняй школы № 46 г. Магілёва*

***Тэма: Янка Купала. Агульначалавечыя матывы ў лірыцы***

**Мэта:** узнаўленне і пашырэнне ведаў пра жыццёвы і творчы шлях Янкі Купалы.

**Задачы:** *адукацыйная:* дапамагчы вучням асэнсаваць умовы жыцця і фарміравання творчай індывідуальнасці Янкі Купалы, акрэсліць эстэтычнае крэда песняра, паглыбіць паняцці пра жанры лірыкі;

*развіццёвая:* самастойна працаваць з біяграфічным матэрыялам, адбіраць і сістэматызаваць звесткі, развіваць уменне публічнага выступлення і навыкі аналізу лірычных твораў;

*выхаваўчая:*садзейнічаць выхаванню нацыянальнай самасвядомасці і пачуцця патрыятызму.

**Тып урока:**урок комплекснага прымянення ведаў і спосабаў дзейнасці.

**Форма:** урок-панарама.

**Формы, метады і прыёмы выкладання:** выказванні вучняў, гутарка з вучнямі па праблемным пытанні ўрока, дэманстрацыя, дыскусія, паведамленне і каментар вучняў пра сваю дзейнасць на ўроку, праца ў групах, слова настаўніка.

**Абсталяванне:** **:** відэазапіс «Жыццёвы шлях Янкі Купалы», карткі з заданнямі.

**Ход урока**

Песні Купалы ─ гэта люстра, у каторым свеціцца душа беларуса, яго жыццё, яго родны край, гэта праўдзівы, непадроблены голас, што выходзіць з самай глыбіні народнай душы, ─ гэта “ крык, што жыве Беларусь”.

У.Самойла

**1 этап. Арганізацыйны.**

**Мэта этапа:** псіхалагічная падрыхтаванасць класа да ўрока, арганізацыя ўвагі вучняў.

**Педагагічная задача:** арганізаваць і падрыхтаваць вучняў да работы.

**Настаўнік.** Добры дзень, паважаныя вучні! Папрашу вас не сядаць, а падысці да мяне, стаць радком і адказаць на пытанні. Пры станоўчым адказе робіце крок наперад.

1. Хто па нацыянальнасці беларус? Наперад!

2. На тваёй кніжнай паліцы дома ёсць творы беларускіх пісьменнікаў? Наперад!

3. Твая цікавасць да беларускага мінулага праяўляецца?. Наперад!

4. Ты добра ведаеш народнага пісьменніка Беларусі Янку Купалу? Наперад!

Нам амаль удалося наблізіцца да дошкі, на якой напісаны тэма. Чаму можна навучыцца на гэтым уроку?

**2 этап. Вучэбная дзейнасць па ўспрыняцці праблемы ўрока**.

**Мэта этапа:** актывізацыя суб’ектыўнага вопыту вучняў, пазнаваўчы інтарэс, наяўнасць матывацыі, самавызначэнне на вынік ўрока.

**Педагагічная задача:** актуалізаваць апорныя веды і ўменні, сфарміраваць пазнавальныя матывы, стварыць умовы для самавызначэння вучняў на дзейнасць і яе вынікі.

**2.1.Пагружэнне ў тэму ўрока.** Аналіз эпіграфа.

**2.2.Навучальны дыялог па высвятленні мэты і задач ўрока.** **Фармуліроўка мэты, задач урока.**

 **Настаўнік.** Выдатны ўкраінскі паэт Паўло Тычына вобразна назваў Янку Купалу “першай вяршыняй беларускага Эльбруса паэзіі” . Чаму П. Тычына выказаўся пра Янку Купалу?

Давайце бліжэй напачатку пазнаёмімся з жыццём паэта. Для гэтага звернім увагу на фільм, прысвечаны паэту. Пасля прагляду будзьце гатовыя даць адказы на пытанні. Таксама мы будзем знаёміцца і з вершамі Янкі Купалы. Уважліва сачыце за чытаннем і будзьце гатовыя да аналізу вершаў.

**3 этап. Абагульненне і сістэматызацыя ведаў па рашэнні праблемы ўрока**.

**Мэта:** рашэнне праблемы ўрока з апорай на ўласны вопыт, тэкст, веды па тэорыі літаратуры, пазнаваўчую актыўнасць вучняў.

**Педагагічная задача:** арганізаваць мэтанакіраваную адукацыйную дзейнасць вучняў, стварыць сітуацыю творчых разважанняў з мэтай вырашэння праблемы ўрока.

**Дыскусійны шлях работы над праблемным пытаннем урока. Арганізацыя групавой работы, інфармаванне аб правілах выканання задання.**

Прагляд фільма “Жыццёвы шлях Янкі Купалы”

Абмеркаванне заданняў у групах. Прадстаўленне вынікаў работы.

 ***Назавіце месца і час нараджэння Янкі Купалы.***

 ***Якое сапраўднае прозвішча паэта?***

***Чаму паэт выбірае псеўданім Купала?***

***Назавіце асноўны занятак яго бацькоў.***

***На старонках якой газеты і калі быў надрукававы першы верш паэта?***

***Як ён называўся?***

***Якую ролю ў жыцці пісьменніка адыграў Пецярбург?***

***Якую сувязь меў Я.Купала з газетай “Наша ніва”?***

***Што рабіў Янка Купала ў Акопах?***

***Як Ляўкі звязаны з народным пісьменнікам?***

***Дзе жыў Я.Купала ў эвакуацыі?***

***Што здарылася з пісьменнікам у Маскве ў 1942 годзе?***

**Фізкультхвілінка.**

**Што такое лірыка? Праслухоўванне твораў. Аналіз вершаў. Адказы на пытанні. (работа ў групах)**

**Картка 1. Верш “Мая малітва”**

1. Да каго звяртаецца паэт з малітоўнымі словамі?

2. Дайце ацэнку Янку Купалу як чалавеку, які шчыра моліцца, звяртаецца да Бога.

**Картка 2. Верш “Роднае слова**

1. Раскрыйце ідэйна-мастацкую сутнасць верша.
2. У чым своеасаблівасць мастацкай структуры?

**Картка 3. Верш “Явар і каліна”**

1. Ці можна гэты верш аднесці і да пейзажнай , і да інтымнай лірыкі? Калі так, то чаму?
2. У чым прамы і пераносны сэнс верша?

**Параўнанне вершаў “Мая малітва” 1906 і 1912**

Ва ўсяку мінуту, ва ўсякай патрэбе,

І ў полі шырокім, і ў вузенькай хатцы

Малюся я гэтаму сонцу на небе

   І зоркам, што ночкай мігцяцца.

Малюся свабоднаму ветру – віхуры,

Што лётае птушкай ад краю да краю,

І пасвіць у высях панурыя буры,

   І ў комінах песні іграе.

Малюся агню я, што сее пажары,

Як стане пара, па нязмераным свеце,

Наводзячы жудасць вялікаю карай,

   Пужаючы старцаў і дзеці.

Малюся жывучай вадзіцы – разводдзю,

Ў дзень ясны бліскучай, а страшнай уночы,

Што, нівы палошчучы, йдзе, не праходзе

   І хаты, і чоўны друзгоча.

Малюся я небу, зямлі і прастору,

Магутнаму богу – ўсясвету малюся,

Ва ўсякай прыгодзе, ва ўсякую пору

   За родны загон Беларусі.

***Мая малітва. Янка Купала (1912)***

Я буду маліцца і сэрцам і думамі,

Распятаю буду маліцца душой,

Каб чорныя долі з мяцеліцаў шумамі

Ўжо больш не шалелі над роднай зямлёй.

Малюся я небу, зямлі, прастору.

Магутнаму Богу, усясвету малюсь.

Ва ўсякай прыгодзе, ва ўсякую пору

За родны народ Беларусі.

Я буду маліцца да яснага сонейка:

Няшчасных, зімовых саграваць сірацін.

Прыветна, па збожных гуляючы гонейках

Часцей заглядаці да цёмных хацін.

Малюся я небу, зямлі, прастору.

Магутнаму Богу, усясвету малюсь.

Ва ўсякай прыгодзе, ва ўсякую пору

За родны народ Беларусі.

Я буду маліцца і сэрцам і думамі,

Расьпятаю буду маліцца душой,

Каб чорныя долі з мяцеліцаў шумамі

Не вылі над роднай зямлёй, над табой.

Малюся я небу, зямлі, прастору.

Магутнаму Богу, усясвету малюсь.

Ва ўсякай прыгодзе, ва ўсякую пору

За родны народ Беларусі.

***Мая малітва. Янка Купала (1906)***

**4 этап. Кантрольна-карэкцыйны.**

**Мэта:** рашэнне выніковых заданняў.

**Педагагічная задача:** стварыць сітуацыю творчага пошуку.

Запаўненне табліцы. “Лірыка Янкі Купалы”

|  |  |  |  |  |
| --- | --- | --- | --- | --- |
| **№** | **Жанры лірыкі** | **Азначэнне** | **Назва верша** | **Словы-вобразы** |
|  | **Грамадзянская** | **Творы на сацыяльна-палітычную тэматыку** |  |  |
|  | **Інтымная** | **Лірычныя творы пра каханне, дружбу** |  |  |
|  | **Пейзажная** | **Творы пра прыроду** |  |  |
|  | **Філасофская** | **Вершы-развагі на розныя філасофскія праблемы** |  |  |
|  | **Медытатыўная** | **Роздум паэта над праблемамі жыцця: жыцця і смерці, дружбы і кахання, чалавека і прыроды** |  |  |
|  | **Сугестыўная** | **Эмацыянальна-вобразныя творы на рытма-інтанацыйнай меладычнасці** |  |  |

**5 этап. Рэфлексія**.

**Мэта этапа:** усведамленне вучнямі актуальнай значымасці мастацкага твора, сітуацыі поспеху.

**Педагагічная задача:** стварыць умовы для ўсведамлення вучнямі мастацкай значымасці вывучанага твора, садзейнічаць узбагачэнню эмацыянальнага свету вучняў.

**Настаўнік.** Чаму ж Янка Купала − “першая з вяршынь беларускага Эльбруса паэзіі”?

**6 этап. Дамашняе заданне.**

**Мэта этапа:** паспяховае выкананне дамашняга задання.

**Педагагічная задача:** падрыхтаваць вучняў да дамашняга задання.

Вывучыць на памяць верш “Явар і каліна”. Прачытаць паэму “Бандароўна”

***Дадатак 1***

**Картка 1. Верш “Мая малітва” (ст.207-208)**

1. Да каго звяртаецца паэт з малітоўнымі словамі?

2. Дайце ацэнку Янку Купалу як чалавеку, які шчыра моліцца, звяртаецца да Бога.

**Картка 2. Верш “Роднае слова” (ст.208-209)**

1. Раскрыйце ідэйна-мастацкую сутнасць верша.
2. У чым своеасаблівасць мастацкай структуры?

**Картка 3. Верш “Явар і каліна” (ст.212-213)**

1. Ці можна гэты верш аднесці і да пейзажнай , і да інтымнай лірыкі? Калі так, то чаму?
2. У чым прамы і пераносны сэнс верша?

***Дадатак 2***

**Лірыка Янкі Купалы**

|  |  |  |  |  |
| --- | --- | --- | --- | --- |
| **№** | **Жанры лірыкі** | **Азначэнне** | **Назва верша** | **Словы-вобразы** |
|  | Грамадзянская | Творы на сацыяльна-палітычную тэматыку |  |  |
|  | Інтымная | Лірычныя творы пра каханне, дружбу |  |  |
|  | Пейзажная | Творы пра прыроду |  |  |
|  | Філасофская | Вершы-развагі на розныя філасофскія праблемы |  |  |
|  | Медытатыўная | Роздум паэта над праблемамі жыцця: жыцця і смерці, дружбы і кахання, чалавека і прыроды |  |  |
|  | Сугестыўная | Эмацыянальна-вобразныя творы на рытма-інтанацыйнай меладычнасці |  |  |

***Дадатак 3***

|  |  |
| --- | --- |
| **Пытанні** | **Адказы** |
| ***Назавіце месца і час нараджэння Янкі Купалы.*** |  |
| ***Якое сапраўднае прозвішча паэта?*** |  |
| ***Чаму паэт выбірае псеўданім Купала?*** |  |
| ***Назавіце асноўны занятак яго бацькоў.*** |  |
| ***На старонках якой газеты і калі быў надрукававы першы верш паэта?******Як ён называўся?*** |  |
| ***Якую ролю ў жыцці пісьменніка адыграў Пецярбург?***  |  |
| ***Якую сувязь меў Я.Купала з газетай “Наша ніва”?*** |  |
| ***Што рабіў Янка Купала ў Акопах?*** |  |
| ***Як Ляўкі звязаны з народным пісьменнікам?*** |  |
| ***Дзе жыў Я.Купала ў эвакуацыі?*** |  |
| ***Што здарылася з пісьменнікам у Маскве ў 1942 годзе?*** |  |